२) જે સહુથી સારું અને લેટેસ્ટ હોય તેજ લેવાય ને. આપણું વ્યક્તિત્વ એવું હોવું જોઈએ કે સહુ ઉપર એક છાપ પડે. ઘડિયાળ, મોબાઈલ, લેપટોપ, પેન, બેલ્ટ, વોલેટ, કપડાં આ બધાથી ખબર પડે છે કે હું કોણ છુ, હું કેવો છું, એક અપેક્ષાએ તો આ મારી ઓળખ છે. તેઓને પણ લાગશે કે આ વ્યવસ્થિત માણસ છે, વિશ્વાસ કરવા યોગ્ય છે. ખરેખર તો મારે આવી કોઈ મોંઘી રૂબાબદાર વસ્તુઓ લેવી નથી પણ હવે લોકો આજ રીતે મૂલ્યાંકન કરે છે, પછી આપણે શું કરી શકીએ. પહેલી વાર જે છાપ પડે પછી ભવિષ્યમાં એજ રીતે તેઓ આપણી કિંમત કરતા રહે, માટે બરાબર બનીઠનીને જ જવું.